Alkonyati Istentisztelet
Pünkösd utáni 24. szombat – 2026. november 8. előeste – Szent Mihály és Gábor főangyalok, és az összes égi erők
Szokásos kezdet
Áldott a mi Istenünk, öröktől fogva, most és mindenkor és örökkön örökké!
Amen.
Dicsőség néked, Istenünk, dicsőség néked!
Mennyei Király, Vigasztaló, igazságnak Lelke, ki mindenütt jelen vagy és mindeneket betöltesz, minden jónak kútfeje és az életnek megadója, jöjj el, és lakozzál mibennünk, és tisztíts meg minket minden szennytől, és üdvözítsd, Jóságos, a mi lelkünket!
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Jertek imádjuk a mi királyunkat és Istenünket!
Jertek imádjuk Krisztust, a mi királyunkat és Istenünket!
Jertek boruljunk le és imádjuk magát Jézus Krisztust, a mi királyunkat, Urunkat és Istenünket!
103. zsoltár
Áldjad én lelkem az Urat, / Uram Istenem! fölötte fölséges vagy, dicsőségbe és ékességbe öltöztél, - világossággal, mint köntössel körül vagy öltve, / kiterjesztvén az eget, mint sátorfödelet; - ki befödöd vizekkel annak felső részeit, / ki a felhőt szekereddé teszed, ki a szelek szárnyain jársz; - ki angyalaidat szélvésszé teszed, / és szolgáidat égető tűzzé; - ki a földet állandóságra alapítottad, / hogy nem fog ingadozni örökkön örökké. - A vízmélység öltözet gyanánt födte azt; / a hegyeken vizek állottak. - A te feddésed elől elfutottak; / mennydörgésed szavától megijedtek. - A hegyek fölemelkedtek, a völgyek alászállottak / azon helyre, melyet nekik alapítottál. - Határt vontál, melyet nem fognak átlépni, / s nem térnek vissza a földet elborítani. - Ki forrásokat fakasztasz a völgyekben, / a hegyek között folynak a vizek. - Iszik azokból minden mezei vad; / azok után lihegnek szomjúságukban a vadszamarak. - Azok mellett lakoznak az égi madarak; / a kősziklák közül szózatot adnak. - Ki megöntözöd a hegyeket onnan felől; / a te műveid gyümölcséből megelégíttetik a föld. - Ki szénát teremtesz a barmoknak, / és veteményt az emberek szolgálatára, - hogy kenyeret termessz a földből, / és bor vidámítsa föl az ember szívét; - hogy olajjal derítse föl orcáját, / és a kenyér erősítse meg az ember szívét. - Jóllaknak a mező fái, és a Libanon cédrusai; / melyeket ültetett. - Ott fészkelnek a madarak, / a gólya háza fő azok között. - A magas hegy a szarvasok, / a kőszikla a sündisznók menedéke. - A holdat időmértékül teremté; / a nap tudja lenyugvását. - Sötétséget parancsolsz és éj van, / mely alatt mind kimennek az erdei vadak, - az oroszlán ordító kölykei, / hogy ragadozzanak, és az Istentől magoknak eledelt keressenek.  - Fölkel a nap és összegyűlnek, / és hajlékaikba helyezkednek. - Kimegy az ember munkájára / és dolgára napestig. - Mely igen fölségesek a te műveid, Uram! / mindeneket bölcsességgel cselekedtél; mi a földet betölti, mind a te jószágod. - Ez a nagy és tágas öblű tenger, ott az úszók, melyeknek száma nincs, / a kicsiny állatok a nagyokkal; - Ott járnak a hajók, / a cethal, melyet alkottál, hogy játsszék abban. - Mindnyájan tőled várják, / hogy eledelt adj nekik idejében. - Te adván nekik, gyűjtenek; / fölnyitván kezedet, minden betelik jóval. - De ha elfordítod arcodat, megrémülnek; / ha elveszed lélegzetüket, elfogynak és a porba visszatérnek. - Beléjük bocsátván leheletedet, fölélednek; / és megújítod a föld színét. - Legyen az Úré a dicsőség mindörökké. / Az Úr örülni fog alkotmányaiban; - ki letekint a földre, és megrendíti azt; / ki a hegyeket megérinti és füstölögnek. - Énekelni fogok az Úrnak életemben, / dicséretet mondok az én Istenemnek, valamíg leszek. - Legyen kellemes neki az én beszédem; / én pedig az Úrban fogok gyönyörködni. - Fogyjanak el a bűnösök a földről és a gonoszok, úgy, hogy ne legyenek; / áldjad én lelkem az Urat.
Dicsőség az Atyának és Fiúnak és Szentléleknek, most és mindenkor és örökkön örökké! Amen 
Alleluja, Alleluja, Alleluja, dicsőség néked, Isten. (Kétszer recitálva, harmadszor énekelve)
Békesség ekténia
Békességben könyörögjünk az Úrhoz!
Uram, irgalmazz!
A mennyei békéért és lelkünk üdvösségéért könyörögjünk az Úrhoz!
Uram, irgalmazz!
Az egész világ békességéért, Isten szentegyházainak jólétéért és mindnyájunk egyesítéséért könyörögjünk az Úrhoz!
Uram, irgalmazz!
Ezen szent hajlékért s mindazokért, kik ide hittel, buzgósággal és istenfélelemmel járnak, könyörögjünk az Úrhoz!
Uram, irgalmazz!
[bookmark: OLE_LINK1][bookmark: OLE_LINK2][bookmark: OLE_LINK3][bookmark: OLE_LINK4]Szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), a tisztes áldozópapságért, a Krisztus-szerinti segédlő papságért, az egész egyházi rendért és a népért könyörögjünk az Úrhoz!
Uram, irgalmazz!
Ezen városért (községért), minden városért, községért és vidékért, s az azokban lakó hívekért könyörögjünk az Úrhoz!
Uram, irgalmazz!
A levegőnek kedvező mérsékletéért, a föld terményeinek bőségéért és békességes időkért könyörögjünk az Úrhoz!
Uram, irgalmazz!
A hajózókért, utazókért, betegekért, fáradozókért, foglyokért s ezek szabadulásáért könyörögjünk az Úrhoz!
Uram, irgalmazz!
Hogy mentsen meg minket minden aggódástól, haragtól és szükségtől, könyörögjünk az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert téged illet minden dicsőség, tisztelet és imádás, Atya és Fiú és Szentlélek, most és mindenkor és örökkön örökké.
Amen.
Boldog ember…
Uram, tehozzád
7. hang
Uram, tehozzád kiáltok, / hallgass meg engem; / figyelmezz imádságom hangjára, / midőn tehozzád kiáltok; /’ hallgass meg engem, Uram!
Igazodjék fel az én imádságom, / mint a tömjénfüst a te színed elé; / kezeimnek fölemelése / esti áldozat gyanánt. /’ Hallgass meg engem, Uram!
7. hang (205. oldal)
Jertek örvendezzünk az Úrnak, / ki megtörte a halál hatalmát, / és fölvilágosította az emberi nemet / az angyalokkal kiáltván: /’ Teremtőnk és Üdvözítőnk, dicsőség néked.
A keresztet és az eltemettetést / elszenvedted miérettünk, Üdvözítő, / és mint Isten halállal legyőzted a halált; / azért meghajlunk a te harmadnapi föltámadásodnak, /’ Uram, dicsőség néked!
Az apostolok / látva az Alkotó föltámadását csodálkoztak, / és az angyalok dicséretét hangoztatván mondták: / „E dicsőség az Anyaszentegyházé, / e gazdagság a mennyországé!” / Ki érettünk kínszenvedtél, /’ Uram, dicsőség néked!
Habár a gonoszok fogságába kerültél Krisztus, / de te azért az én Istenem vagy, nem szégyellek téged. / Megostoroztattál, nem tagadlak meg téged. / Keresztre szegeztettél, nem titkolom el, / feltámadásoddal pedig mindenkor dicsekszem, / mert a te halálod az én életem, /’ mindenható és emberszerető Uram, dicsőség néked.
4. hang. Mintája: Mint a vértanúk... (529. oldal) 
A hármasfényű Istenségnek / leghívebb szolgája / és az angyali seregek fővezére, Szent Mihály, / a mennyei erőkkel hangoztatod örvendezve: / Szent vagy, ó Atya, / szent vagy kezdetnélküli Ige, / és szent vagy Szentlélek, / egy dicsőségben, egy országban és természetben, /’ egy Istenségben és erőben!
Alakod lángoló / és jóságod csodálatos, ó Mihály főangyal, / mert szellemi lényeddel / átjárod a föld határait, / teljesítve a mindenek Teremtője parancsait, / kinek hatalma a te erődről ismertetik, / s kinek templomát / a gyógyerők forrásává teszed, /’ s ezért általunk buzgón tiszteltetel.
Ki angyalaidat, / mint írva vagyon, szélvésszé, / és szolgáidat égető tűzzé teszed, / az angyali rendek között, Uram, / Mihály arkangyalt tetted legfőbbnek, / ki, ó Ige, / a te kézintésednek engedelmeskedik, / és a háromszorszent éneket / félelemmel énekli /’ a te dicsőségednek.
4. hang. Mintája: Jelül rendelted... 
Az örök bölcsesség / második világító gyanánt / állított föl téged, Gábor arkangyal, / ki istenes részvevésed által / fölvilágosítottad az egész mindenséget, / napfényre hozván az örök, isteni, nagy titkot / a Szűz méhében megtestesült Ige felöl, / aki testnélküli lévén, / emberi testet öltött, /’ hogy üdvözítse az emberiséget.
A hármasfényű Istenség trónja előtt állván / és az Istenség tündöklésétől elárasztatván / e földön létező magasztalóidat / és dicsérőidet, ó Gábor arkangyal, / a szenvedélyek hevétől szabadítsd meg, / és értelmünket könyörgéseiddel világosítsd meg /’ lelkeink üdvösségére.
Törd meg Hágárnak vadságát, / mellyel nyájadat egyre támadja, / szüntesd meg az Egyház megoszlását, / óvd meg híveidet a szerfölötti kísértésektől, / mentsd ki a bajokból és nyomorúságokból mindazokat, / kik téged tisztelnek / és szárnyaid árnyéka alá menekülnek, / szent Gábor fővezér, /’ ki lelkünkért imádkozol.
Dicsőség… 6. hang (531. oldal)
Örvendezzetek velünk / minden angyali rendek, / mert a ti főnökötök és a mi közbenjárónk, / a nagy fővezér / mai napon a maga tisztes hajlékában dicsőséggel jelenvén meg / nekünk megszentelést hoz. / Azért énekelve őt felkiáltunk: / Födözz be minket szárnyaid árnyékával, /’ ó dicsőséges Mihály arkangyal!
Most és… 7. hang. Nagy dogmatikon (207. oldal)
Az anyai állapotot / a természet rendje felett megismerted, ó Istenszülő, / és szűznek maradtál / az elmét és szót felülhaladó módon, / és szülésed csodáját a nyelv elbeszélni nem képes, / mert dicsőségteljes volt a fogantatás, ó Tisztaságos, / felfoghatatlan maradt a szülés is, / mivel Isten, ahol akarja, meggyőzi a természet rendjét. / Miért is téged mindnyájan Isten anyjának ismervén / buzgósággal fohászkodunk hozzád: /’ Imádkozzál a mi lelkünk üdvösségéért.
Enyhe világossága
Bölcsesség igazhívők!
Enyhe világossága, / a szent és boldog, / és halhatatlan / mennyei Atya isteni dicsőségének, / Jézus Krisztus! / Eljövén a Napnak lenyugvásához / és látván az esteli fényt; / áldjuk az Atyát / s a Fiút, és a Szentlélek Istent! / Mert te méltó vagy, / hogy minden időben, / szent hangon énekeljünk tenéked, / Isten fia, / ki éltet adsz a világnak; /’ miért is ez a világ dicsőít téged.
Figyelmezzünk! Békesség † mindnyájatoknak! Bölcsesség, figyelmezzünk!
Prokimen: Az Úr országol / ékességbe öltözött. (Zsolt 92,1)
Versek: Erősségbe öltözött az Úr és felövezte magát – Az Úr…
Mert Ő erősítette meg a Föld kerekséget, mely nem fog ingani. – Az Úr…
A te házadat szentség illeti Uram, örök időkre! – Az Úr…
Olvasmányok
Józsue, Nun fia könyvének olvasása (5,13-15):
Történt, hogy amikor Józsue Jerikónál volt, fölemelvén szemeit látta, hogy egy férfi áll előtte, kivont karddal kezében. Odament hozzá Józsue, és megkérdezte tőle: „Hozzánk tartozol-e vagy az ellenfélhez?” Az pedig így felelt: „Én az Úr seregének fővezére vagyok, épp most érkeztem.” Józsue erre földre borult, és ezt mondta neki: „Uram, mit parancsolsz a te szolgádnak?” Az Úr fővezére pedig így szólt Józsuehoz: „Oldozd le saruidat a lábaidról, mert szent az a hely, amelyen állsz!” Józsue úgy is cselekedett.
Bírák könyvének olvasása (6,11-24):
Történt azon a napon, hogy Midiám erőt vett Izrael fiain, és ők Istenhez kiáltottak. Íme, eljött az Úr angyala, és leült a tölgyfa alá, mely Efratában volt, Joásznak, Ezdri atyjának földjén. Fia, Gedeon pedig éppen búzát csépelt a szőlőprésnél, hogy megmentse azt Midiám elől. Ekkor megjelent neki az Úr angyala, és így szólt hozzá: Az Úr van veled, aki hatalmas az erőben! Gedeon pedig így felelt: Ugyan, uram! Ha velünk van az Úr, akkor miért érnek bennünket mindezek a bajok? Hol vannak ama csodái, melyekről atyáink beszéltek, mikor azt mondták: Nemde az Úr kihozott minket Egyiptomból? Most ugyanis elhagyott minket az Úr, és Midián kezébe adott. Ekkor az Úr rátekintett és ezt mondta: Menj el ezzel az erőddel, és szabadítsd meg Izraelt Midián kezéből! Vedd tudomásul, hogy én küldtelek! Ő azonban így felelt: Ugyan, Uram, mivel szabadítsam meg Izraelt? Íme, nemzetségem a leggyöngébb Manasszéban, és én a legkisebb vagyok atyám házában. Mondá erre neki az Úr angyala: Az Úr lesz veled, és te úgy megvered Midiánt, mintha csak egyetlen egy embert vernél meg. Erre ő így szólt: Ha csakugyan kegyelmet találtam előtted, adj nekem valami jelet, hogy te szólsz hozzám: ne menj el innen, míg vissza nem térek hozzád, s ki nem hozom áldozatomat és föl nem ajánlom neked. Az így felelt: Itt vagyok és leülök, míg vissza nem jössz. Erre Gedeon bement, megfőzött egy gödölyét, egy véka lisztből kovásztalan kenyeret készített, aztán a húst egy kosárba tette, a hús levét pedig egy fazékba öntötte, s kivitte mindezt a tölgy alá, s felajánlotta neki. Mondá neki erre az Úr angyala: Vedd a húst meg a kovásztalan kenyeret, s tedd erre a sziklára, a levét pedig öntsd ki rá! Mikor ő ezt megtette, az Úr angyala odanyújtotta a kezében lévő botot, s megérintette végével a húst és a kovásztalan kenyeret. Erre az Úr angyala eltűnt a szemei elől. Mikor Gedeon látta, hogy az Úr angyala volt az, így szólt: Jaj nekem, Uram, Isten, mert színről színre láttam az Úr angyalát! Ám az Úr azt mondta neki: Béke veled! Ne félj, nem halsz meg! Erre Gedeon oltárt épített ott az Úrnak, s elnevezte azt az Úr békéjének. Így is hívják azt mind a mai napig.
Dániel próféta jövendölésének olvasása (10,1-21):
Kürosznak, a perzsák királyának harmadik esztendejében Dániel, kit Baltazárnak neveztek el, kinyilatkoztatásban részesült, mely igaz volt és hatalmas erővel járt. Ő pedig megkapta azt, hogy megértse a látomást. Azokban a napokban én, Dániel, teljes három hétig gyászoltam: jóízű kenyeret nem ettem, húst és bort számba sem vettem, és olajjal nem kentem meg magamat, míg teljes három hét el nem telt. A harmadik évben, az első hónap huszonnegyedik napján, mikor a nagy folyam, vagyis a Tigris mellett voltam, fölemeltem a tekintetemet, és íme, egy gyolcsruhába öltözött férfit láttam. Derekát színarany övezte, teste olyan volt, mint a drágakő, arca, mint a villám fénye, tekintete, mint a lobogó tűz, karja és a lába, mint a ragyogó érc, és szavának hangja, akárcsak egy tömeg moraja. Egyedül én, Dániel, láttam ezt a látomást. Azok a férfiak, akik velem voltak, semmit sem láttak, de akkora félelem fogta el őket, hogy elfutottak és elrejtőztek. Mikor magamra maradtam és ezt a nagy látomást láttam, erő nem maradt bennem, arcom elváltozott, elbágyadtam, és minden erőm oda lett. Mikor pedig szavának hangját hallottam, annak hallatára rémülten arcra estem, és arcom a földhöz tapadt. És íme, egy kéz megérintett, térdemre állított, és ezt mondotta nekem: Dániel, te kedvelt férfiú, értsd meg az igéket, melyeket hozzád intézek, és állj talpra, mert most hozzád szól az én küldetésem! Mikor ezeket a szavakat elmondta nekem, én remegve felálltam. Ekkor így szólt hozzám: Ne félj, Dániel, mert az első naptól fogva, amikor szívedet rászántad, hogy értelmet nyerj és ezért Isten színe előtt sanyargasd magadat, szavaid meghallgatásra találtak, és én éppen a te szavaid miatt jöttem. A perzsák országának fejedelme pedig huszonegy napon át ellenem állt, de íme, Mihály, az egyik legfőbb fejedelem, segítségemre jött, és én őt hagytam ott, hogy küzdjön a perzsa birodalom királyával. Magam pedig eljöttem, hogy tudtodra adjam, mi fog történni népeddel a végső napokban, mert a látomás azokra a napokra vonatkozik. Mikor ő ezeket a szavakat elmondta nekem, én a földre sütöttem a tekintetemet, és hallgattam. Ekkor, íme, egy emberfiához hasonló alak érintette meg ajkamat, és én megnyitottam számat és beszélni kezdtem, és így szóltam ahhoz, aki előttem állt: Uram, amikor téged láttalak, inaim elernyedtek, és semmi erő nem maradt bennem. Hogyan beszélhetne tehát Uram szolgája veled, én, Uram, mikor semmi erő nem maradt bennem, és még a lélegzetem is elállt? Erre ismét megérintett az, aki emberhez hasonlónak látszott, és megerősített, és így szólt: Ne félj, te kedvelt férfi! Béke veled! Légy erős és légy bátor! Mikor ezt mondotta nekem, én erőre kaptam, és így szóltam: Beszélj, Uram, mert megerősítettél! Ekkor így szólt: Vajon tudod-e, miért jöttem hozzád? Íme, most visszatérek, hogy megküzdjek a perzsák fejedelmével, mihelyt pedig onnét kivonultam, a görögök fejedelme következett; de tudtodra adom azt, ami föl van jegyezve az igazság könyvében, és mindezekkel szemben nincs más segítőm, mint Mihály angyal, a ti fejedelmetek.
Ekténia
Mondjuk mindnyájan, teljes lelkünkből és teljes elménkből, mondjuk!
Uram, irgalmazz!
Mindenható Urunk, atyáinknak Istene, kérünk téged, hallgass meg minket és könyörülj!
Uram, irgalmazz!
Könyörülj rajtunk, Isten, a te nagy irgalmasságod szerint, kérünk téged, hallgass meg minket és könyörülj!
Uram, irgalmazz! Uram, irgalmazz! Uram, irgalmazz!
Könyörögjünk még szentséges főpásztorunk, N. római pápáért, Istenszerető N. (érsek-) metropolitánkért (és N. püspökünkért), lelkiatyáinkért s Krisztusban minden atyánkfiáért!
Uram, irgalmazz! Uram, irgalmazz! Uram, irgalmazz!
Könyörögjünk még az itt jelenlévő s tőled nagy és bő kegyelmeket váró népért, a mi jótevőinkért és minden igazhitű keresztényért!
Uram, irgalmazz! Uram, irgalmazz! Uram, irgalmazz!
Mert irgalmas és emberszerető Isten vagy, és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Add Urunk
4. hang; dallama: Elcsodálkozott József
Add Urunk, hogy ez estén / minden bűntől megőrizzük magunkat. / Áldott vagy te, Urunk, atyáinknak Istene; / dicséretes és dicsőséges a te neved mindörökké. Amen. / Legyen, Uram, a te kegyelmed rajtunk, / amint tebenned bíztunk. / Áldott vagy te, Urunk, / taníts meg minket a te igazságaidra. / Áldott vagy te, Uralkodó, / oktass bennünket a te igazságaidra. / Áldott vagy te, Szent, / világosíts meg minket a te igazságaiddal. / Uram, a te kegyelmed örökké, / kezeid munkáit meg ne vesd. / Téged illet a dicséret, / téged illet az ének. / Téged illet a dicsőség, / Atya és Fiú és Szentlélek, / most és mindenkor /’ és örökkön örökké. Amen.
Teljesítsük esti könyörgésünket az Úrhoz!
Uram, irgalmazz!
Oltalmazz, ments meg, könyörülj és őrizz meg minket, Isten, a te kegyelmeddel!
Uram, irgalmazz!
Hogy ezen egész estét tökéletesen, szentül, békességben és vétek nélkül töltsük el, kérjük az Úrtól!
Add meg, Uram!
A békesség angyalát, a hűséges vezetőt, lelkünk és testünk őrzőjét kérjük az Úrtól!
Add meg, Uram!
Bűneink és vétségeink bocsánatát és elengedését kérjük az Úrtól!
Add meg, Uram!
Jókat és hasznosakat lelkünknek és a világnak békességet kérjünk az Úrtól!
Add meg, Uram!
Hogy életünknek hátralevő részét békében és bűnbánatban töltsük, kérjük az Úrtól!
Add meg, Uram!
Hogy életünket keresztény módon, gyötrelem és szégyen nélkül végezzük be, s hogy Krisztus félelmetes ítélőszéke előtt jó feleletet adjunk, kérjük az Úrtól!
Add meg, Uram!
Legszentebb, legtisztább, legáldottabb dicső királynénkat, az Istenszülő és mindenkorszűz Máriát minden szentekkel együtt említvén, önmagunkat, egymást s egész életünket Krisztus Istenünknek ajánljuk!
Néked, Uram!
Mert jóságos és emberszerető Isten vagy és téged dicsőítünk, Atya és Fiú és Szentlélek, most és mindenkor s örökkön örökké.
Amen.
Békesség mindnyájatoknak!
És a te lelkednek!
Fejeteket hajtsátok meg az Úrnak!
Néked, Uram!
Legyen áldott és dicsőített a Te országod hatalma, Atya és Fiú és Szentlélek, most és mindenkor és örökkön örökké!
Amen.
Előverses sztichirák
7. hang (207. oldal)
Föltámadtál a sírból, / világnak Üdvözítője, / és testeddel együtt föltámasztottad az emberi nemet, /’ Uram, dicsőség néked.
Jertek, imádjuk / a halottaiból föltámadott / és mindeneket megvilágosító Krisztust, / mert a pokol kínjaitól megmentett minket / harmadnapi föltámadása által, / ajándékozván nekünk életet /’ és gazdag kegyelmet.
A poklokra alászállván, Krisztus, / a halált megtörted, / és harmadnap feltámadván / minket is föltámasztottál, / kik dicsérjük a te erőteljes fölkelésedet, /’ emberszerető Urunk.
A sírban feküdve, / mint szendergő, félelmetesnek mutattad magad Uram, / s harmadnapon saját erődből feltámadván / Ádámot is föltámasztottad, / ki hozzád kiáltja: / Dicsőség a te feltámadásodnak, /’ egyetlen Emberszerető!
Dicsőség… most és… 8. hang (533. oldal)
Mint a mennyei rendek főnöke és előharcosa / és az angyalok vezetője és fővezére, / minden szükségtől és aggodalomtól, / betegségektől és gonosz vétkektől / szabadítsd meg a téged éneklőket / és hozzád folyamodókat, ó dicső! / Mert aki téged szellemi lénynek / és a királyi dicsőség fényétől elárasztottnak tüntetett föl, / az emberszeretőleg miérettünk a Szűztől testbe öltözködött, /’ üdvözíteni akarván az emberi nemet.
Most bocsásd el, Uram
Most bocsásd el, Uram, / a te szolgádat / a te igéd szerint békességben, mert látták szemeim / a tőled küldött Üdvözítőt, / kit rendeltél minden népek színe elé, világosságul a pogányoknak / megvilágosítására, /’ és dicsőségül a te népednek, Izraelnek.
Szent Isten, szent Erős, szent Halhatatlan irgalmazz nekünk! (Háromszor) 
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Szentháromság, könyörülj rajtunk! Urunk, tisztíts meg bűneinktől! Uralkodó, bocsásd meg vétkezéseinket! Szent, tekintsd és gyógyítsd meg betegségeinket a te nevedért!
Uram, irgalmazz! Uram, irgalmazz! Uram, irgalmazz!
Dicsőség az Atyának és Fiúnak és Szentléleknek, most és mindenkor és örökkön örökké! Amen.
Mi Atyánk, aki a mennyekben vagy, szenteltessék meg a te neved, jöjjön el a te országod, legyen meg a te akaratod, amint a mennyben, úgy a földön is. Mindennapi kenyerünket add meg nekünk ma, és bocsásd meg vétkeinket, miképpen mi is megbocsátunk az ellenünk vétkezőknek; és ne vigy minket kísértésbe, de szabadíts meg a gonosztól!
Mert tied az ország, a hatalom és a dicsőség, Atya és Fiú és Szentlélek, most és mindenkor és örökkön örökké!
Amen.
Tropárok
7. hang (214. oldal)
Megtörted kereszteddel a halált, / és a gonosztevőnek megnyitottad az édenkert ajtaját; / a kenethozó asszonyok sírását megszüntetéd, / és feltámadásodat az apostoloknak is értésükre adni megparancsolád, / Krisztus Istenünk, /’ ajándékozván a világnak gazdag kegyelmet.
Dicsőség… 4. hang (92. oldal)
Ó, mennyei seregek fővezérei, / kérünk titeket, mi méltatlanok, / hogy imáitok által vegyetek minket körül / mennyei és dicsőséges szárnyaitok árnyékával, / és oltalmazzatok meg bennünket, / kik előttetek alázattal borulunk le és kiáltjuk: / A veszedelmektől óvjatok meg minket ti, /' vezérei a felsőbb erőknek!
Most és… 4. hang (894. oldal)
Az örök idők óta elrejtett / s még az angyalok előtt is ismeretlen mély titok / teáltalad, Istenszülő, lett a földön nyilvánvalóvá: / az összevegyülés nélkül változatlanul megtestesült / és önként keresztre emelkedett Isten, / ki föltámasztotta ősatyánkat, /’ mentse meg a haláltól a mi lelkünket is!
Elbocsátó
Bölcsesség!
Adj áldást!
Krisztus, a mi Istenünk ki áldott és dicsőített öröktől fogva.
Tedd erőssé, Isten, az igaz katolikus hitet örökkön örökké!
Legszentebb Istenszülő üdvözíts minket!
Ki a keruboknál tiszteltebb és a szeráfoknál hasonlíthatatlanul dicsőbb vagy, ki az Istent, az Igét sérülés nélkül szülted, téged valóságos Istenszülő magasztalunk!
Dicsőség neked, Krisztus Istenünk, a mi reménységünk, dicsőség néked!
Dicsőség az Atyának és Fiúnak és Szentléleknek, most és mindenkor és örökkön örökké. Amen. Uram, irgalmazz! Uram, irgalmazz! Uram, irgalmazz! Adj áldást uram!

(A pap az elbocsátó imádságot mondja.)
Amen.
Az Úr áldása reátok az ő kegyelmével és emberszeretetével mindig, most és mindenkor és örökkön örökké!
Amen.
